ΓΡΑΠΤΗ ΕΡΩΤΗΣΗ E-1048/01

υποβολή: Camilo Nogueira Romn (Verts/ALE) προς την Επιτροπή

(3 Απριλίου 2001)

Θέμα: Η απασχόληση των γυναικών στην Ισπανία

Ποια μέτρα έχει παρουσιάσει το ισπανικό κράτος, στο πλαίσιο του προβλεπόμενου από τη Συνθήκη του Άμστερνταμ συντονισμού των πολιτικών απασχόλησης των κρατών μελών, για να επιλύσει το μεγάλο έλλειμμα της απασχόλησης των γυναικών από το οποίο πάσχει η πολιτική απασχόλησης στην εν λόγω χώρα, σε σημείο που να χρειάζεται να δημιουργήσει περισσότερες από 3 200 θέσεις εργασίας για τις γυναίκες, ώστε να φθάσει το 60 % της γυναικείας απασχόλησης που απαιτείται ως στόχος της Ένωσης;

Απάντηση της κ. Διαμαντοπούλου εκ μέρους της Επιτροπής

(7 Ιουνίου 2001)

Στη σύνοδο του Ευρωπαϊκού Συμβουλίου, το Μάρτιο του 2001 στη Λισσαβώνα, αποφασίστηκε η αύξηση του μέσου ποσοστού απασχόλησης για τις γυναίκες στην Κοινότητα σε περισσότερο από 60 % έως το 2010, στο πλαίσιο επίτευξης ενός συνολικού ποσοστού απασχόλησης της τάξης του 70 % και με απώτερο στόχο την πλήρη απασχόληση. Η Επιτροπή έκανε ανασκόπηση της προόδου που έχει επιτευχθεί από τη σύνοδο του Ευρωπαϊκού Συμβουλίου στη Λισσαβώνα και ύστερα, στην ανακοίνωση(1) πουπέβαλε προς το Ευρωπαϊκό Συμβούλιο στη Στοκχόλμη, το Μάρτιο του 2001. Στη σύνοδο αυτή συμφωνήθηκε ως ενδιάμεσος στόχος η επίτευξη ποσοστού απασχόλησης των γυναικών 57 %, έως το 2005.

Οι κατευθυντήριες γραμμές για την απασχόληση για το έτος 2001(2) αναφέρονται για πρώτη φορά στους στόχους που καθορίστηκαν στη Λισσαβώνα, στην οριζόντια κατευθυντήρια γραμμή Α. Στις κατευθυντήριες γραμμές επισημαίνεται επίσης ότι τα κράτη μέλη πρέπει να εξετάσουν τον καθορισμό εθνικών στόχων για την αύξηση του ποσοστού απασχόλησης, προκειμένου να συμβάλλουν στην επίτευξη του συνολικού ευρωπαϊκού στόχου για το 2010.

Όσον αφορά την κατάσταση στην Ισπανία, πρέπει να έχουμεπόψη μας τα ακόλουθα:

(i) οι προαναφερθέντες στόχοι πρέπει να ερμηνευθούν ως κοινοτικοί μέσοι όροι, δηλαδή ο αριθμός των 3,2 εκατ. πρόσθετων θέσεων εργασίας είναι απλώς ενδεικτικός·

(ii) στη συμβολή των επιμέρους κρατών μελών στην επίτευξη των συνολικών στόχων πρέπει να συνεκτιμηθεί το διαφορετικό σημείο εκκίνησης·

(iii) η πρόοδος ως προς τους στόχους θα εκτιμηθεί στην επόμενη κοινή έκθεση για την απασχόληση, για το 2001, στην οποία θα γίνει επισκόπηση της εφαρμογής των κατευθυντήριων γραμμών για την απασχόληση για το έτος 2001.

Από την αξιολόγηση του ισπανικού εθνικού σχεδίου δράσης που έγινε από την Επιτροπή και το Συμβούλιο στο πλαίσιο της κοινής έκθεσης για την απασχόληση για το 2000, διαπιστώνεται ότι η Ισπανία είχε το μικρότερο ποσοστό απασχόλησης γυναικών στην Κοινότητα (37,6 %) και τη μεγαλύτερη διαφορά στην απασχόληση των φύλων (30,3 %). Στην έκθεση επισημαίνεται επίσης ότι η Ισπανία έλαβε πολύ περιορισμένα μέτρα για τη βελτίωση αυτής της κατάστασης. Ως εκ τούτου, η έκθεση συμπεραίνει ότι η Ισπανία πρέπει να εντείνει τις προσπάθειές της για την αύξηση του ποσοστού απασχόλησης των γυναικών.

Οι συστάσεις προς κάθε κράτος μέλος χωριστά(3) στο πλαίσιο αυτής της πιο πρόσφατης ετήσιας αξιολόγησης των εθνικών πολιτικών για την απασχόληση, συμπεριλάμβαναν τη σύσταση προς την Ισπανία να αναλάβει περισσότερες προσπάθειες για την ενσωμάτωση των ίσων ευκαιριών σε όλες τις κύριες πολιτικές, έτσι ώστε το ποσοστό της γυναικείας απασχόλησης να πλησιάσει το μέσο όρο.

Στο πλαίσιο της επόμενης κοινής έκθεσης για την απασχόληση, για το έτος 2001, που θα γίνει βάσει της ανάλυσης των εθνικών σχεδίων δράσης που θαποβάλλουν τα κράτη μέλη το Μάιο, σύμφωνα με το άρθρο 128 της συνθήκης ΕΚ, θα έχουμε την ευκαιρία να επισκοπήσουμε την πρόοδο που έχει επιτύχει η Ισπανία όσον αφορά τηνλοποίηση των κατευθυντήριων γραμμών και των συστάσεων για την απασχόληση.

Η κοινή έκθεση για την απασχόληση, για το έτος 2000, και οι κατευθυντήριες γραμμές για την απασχόληση, για το 2001, όπως επίσης και οι συστάσεις προς κάθε κράτος μέλος χωριστά είναι διαθέσιμες στο διαδίκτυο, στη διεύθυνση: http://europa.eu.int/comm/employment_social/empl&esf/ees_en.htm. Το ισπανικό εθνικό σχέδιο δράσης για το 2001 θα συμπεριληφθεί σύντομα στον ιστοχώρο αυτό.

Το Ευρωπαϊκό Κοινωνικό Ταμείο (ΕΚΤ) αποτελεί τον κύριο δημοσιονομικό μηχανισμό της Κοινότητας για τηνποστήριξη της ευρωπαϊκής πολιτικής για την απασχόληση. Όσον αφορά τον τέταρτο πυλώνα των κατευθυντήριων γραμμών για την απασχόληση (ίσες ευκαιρίες για γυναίκες και άνδρες),πάρχουν δύο είδη πρωτοβουλιών για την προώθηση της συμμετοχής των γυναικών στην αγορά εργασίας: οριζόντιες και ειδικές πρωτοβουλίες. Οι οριζόντιες κάνουν ειδική αναφορά στις γυναίκες σε όλους τους τομείς προτεραιότητας. Οι ειδικές απευθύνονται μόνο σε γυναίκες: κατά την περίοδο 2000-2006 θα διατεθούν από το ΕΚΤ περίπου 124 εκατ. (6 % του προϋπολογισμού για το στόχο 3) και 232 εκατ. (3 % του προϋπολογισμού για το στόχο 1). Στις ενέργειες αυτές περιλαμβάνονται μέτρα όπως η επαγγελματική κατάρτιση των γυναικών, ηποστήριξη επιχειρηματικών σχεδίων και η ανάληψη πρωτοβουλιών για το συνδυασμό της οικογενειακής με την επαγγελματική ζωή. Το ΕΚΤ θα χρηματοδοτήσει επίσης μέτρα για τη μείωση του διαχωρισμού των επαγγελμάτων και την καταπολέμηση των μισθολογικών διαφορών με βάση το φύλο.

(1) Ανακοίνωση της Επιτροπής Αξιοποίηση του δυναμικού της Ευρωπαϊκής Ένωσης: Εδραίωση και επέκταση της στρατηγικής της Λισσαβώνας COM(2001)79 τελικό.

(2) Απόφαση του Συμβουλίου 2001/63/ΕΚ, της 19ης Ιανουαρίου 2001, για τις κατευθυντήριες γραμμές της πολιτικής απασχόλησης των κρατών μελών για το 2001 - ΕΕ L 22 της 24.1.2001.

(3) Σύσταση του Συμβουλίου, της 19ης Ιανουαρίου 2001, περί εφαρμογής των πολιτικών των κρατών μελών για την απασχόληση - ΕΕ L 22 της 24.1.2001.